b'\n_START_ARTICLE_\n\xc3\x98ystein Moen\n_START_SECTION_\nKarriere\n_START_PARAGRAPH_\nMoen ble utdannet p\xc3\xa5 jazzlinja ved Trondheim musikkonservatorium, der han og noen medstudenter startet bandet Puma, en slektning til Supersilent. Puma er \xc3\x98ystein Moen (synthesizere og elektronikk), Stian Westerhus (gitar og elektronikk) og Gard Nilssen (trommer). Albumet Half Nelson Courtship kom i 2010._NEWLINE_Mens han studerte i Trondheim ble Moen kjent med trommeslageren Isak Strand alias Me At Sea, og de innledet et samarbeid som f\xc3\xb8rte frem til opptreden p\xc3\xa5 Eccofest 2005, en electronicafestival i Bergen. Den ble dokumentert p\xc3\xa5 albumet Moen Meets Me At Sea (2005)._NEWLINE_I 2008 ble Moen med i bandet Jaga Jazzist, noe som f\xc3\xb8rte til en rekke opptredener ved festivaler i Norge og internasjonalt. Han samarbeidet ogs\xc3\xa5 med Susanne Sundf\xc3\xb8r sammen med to andre keyboardister, Morten Qvenild og Christian Wallumr\xc3\xb8d, p\xc3\xa5 Oslo Jazzfestival 2011. Bestillingsverket til Ekkofest 2012 er komponert av Stian Westerhus og Moen, begge med i bandene Jaga Jazzist og Puma. De er begge eksperimentelle musikere og samarbeidet med vokalisten Susanne Sundf\xc3\xb8r.'